hotchpotch/miracl-hf-unified huggingface dataset:
दर्शन रंगनाथन
दर्शन रंगनाथन (४ जून १९४१ - ४ जून, २००१) भारत के एक कार्बनिक रसायनज्ञ थे। उन्होंने जैव-जैविक रसायन विज्ञान में काम के किया था, जिसमें "प्रोटीन तह में अग्रणी काम शामिल है।"" उन्हें "सुपरमौलेकुल्युलर असेंबलियों, आणविक डिज़ाइन, महत्वपूर्ण जैविक प्रक्रियाओं के रासायनिक सिमुलेशन, कार्यात्मक हाइब्रिड पेप्टाइड्स के संश्लेषण और नैनोट्यूब के संश्लेषण में उनके काम के लिए भी मान्यता मिली।
दर्शन रंगनाथन का जन्म ४ जून, १९४१ को दिल्ली में विद्यावती मार्कन और शांति स्वरूप से हुआ था। वह दिल्ली में शिक्षित हुई और पीएचडी प्राप्त की १९६७ में दिल्ली विश्वविद्यालय से रसायन विज्ञान में। पहले उन्होंने एक व्याख्याता के रूप में काम किया और फिर वह मिरांडा कॉलेज, दिल्ली में रसायन विज्ञान विभाग के प्रमुख बने।
१९७० में, उन्होंने भारतीय प्रौद्योगिकी संस्थान, कानपुर (आईआईटी कानपुर) में शोध शुरू किया। उन्होंने फेलोशिप के आधार पर आईआईटी कानपुर में अपना शोध जारी रखा। अलिखित नियमों ने उसे संकाय में शामिल होने से रोका क्योंकि उसके पति पहले से ही सदस्य थे। वह नेशनल एकेडमी ऑफ साइंसेज के फेलो थे।
कंवरपाल गुर्जर
कंवरपाल गुर्जर का जन्म 8 मई, 1960 में यमुनानगर के बहादुरपुर गांव में माँ श्री मति जगवती देवी और पिता श्री मान चन्दन सिंह के घर में हुआ था। यह साधारण से किसान परिवार से ताल्लुक रखते हैं। कंवरपाल स्कूल की सभी गतिविधियों में काफी आगे थे। इन्होंने प्राथमिक शिक्षा अपने ही गाँव बहादुरपुर के (Government School) स्कूल से प्राप्त की थी,पढ़ाई के इसी शौक के चलते कंवर जी ने मेट्रिक की परीक्षाओ में अपने ग्राम में सबसे अधिक अंक पराप्त किये। कंवर पाल दसवीं पास करने के बाद यमुनानगर के M.L.N कॉलेज से अपनी उच्च शिक्षा प्राप्त करने के साथ-साथ इसी कॉलेज से B.A में प्रवेश किया। अपनी माटी से अपना जोड़ाव बनाए रखने के लिए कही नौकरी न करना सही समझा और कृषि व् समाज सेवा को अपना कार्य व् पूजा माना| कुछ समय बाद अपने माता पिता के आशीर्वाद से कंवरपाल जी श्री मति सुनीता जी के साथ विवाह बंधन में बंध गए और भगवान के आशीर्वाद से आज एक बेटा और दो पुत्रिया हैं।
सरुन्ग्बम बिमला कुमारी देवी
सरुन्ग्बम बिमला कुमारी देवी एक भारतीय चिकित्सक हैं और मुख्य चिकित्सा अधिकारी के तौर पर इंफाल में जो कि भारतीय राज्य मणिपुर के पश्चिमी क्षेत्रमें मौजूद है, में काम करती हैं। मणिपुर राज्य चिकित्सा सेवा में वह 1979 से सेवा कर रही हैं और ज्यादातर काम उन्होंने ग्रामीण क्षेत्रों में किया है। भारत के प्रधानमंत्री,नरेन्द्र मोदी,  के दो यात्राओं के दौरान खाद्य सुरक्षा कार्यालयराज्य उनके नेतृत्व में था। देवी, को 2014 में अंबेडकर अंतरराष्ट्रीय पुरस्कार, से सम्मानित किया गया और 2015 में पद्म श्री, जो कि चौथा सर्वोच्च भारतीय नागरिक सम्मान है, से नवाज़ा गया।
सोनाली मुख़र्जी
सोनाली मुख़र्जी धनबाद की रहने वाली एक भारतीय महिला है जिनका चेहरा २००३ में एसिड हमले के कारण स्थायी रूप से विघटित हो गया था। उनके परिवार ने अपनी सारी बचत उनके उपचार पर लगा दी।
मुख़र्जी का जन्म धनबाद में हुआ था। वह एक राष्ट्रीय कैडेट कोर की कैडेट थी जिसे उन्होंने एसिड आक्रमण के बाद छोड़ना पड़ा।
२००३ में इस घटना से लगभग डेढ़ महीने पहले, तीन कथित हमलावर - तपस मित्र और उसके दो दोस्त संजय पासवान और भ्रमदेव हाजरा ने सोनाली को बताया कि वह एक घमंडी (अहंकारी) व्यक्ति है और वे उसे सबक सीखाएंगे। उसके बाद मुख़र्जी के पिता ने उन हमलावरों के परिवार वालों से उनकी शिकायत भी की। २२ अप्रैल के दिन जब वह अपने घर की छत पर सो रही थी तो उन पर एसिड से हमला हुआ। इस घटना में उनकी बहन भी घायल हुई थी।
इस घटना के अपराधियों को नौ वर्ष की सजा सुनाई गयी परंतु बाद में उच्च नयायालय से अपील के बाद उन्हें जमानत दे दी गयी। मुखर्जी के परिवार ने झारखंड के मुख्यमंत्री सहित कई न्यायालय और अन्य कई अधिकारियों, कई सांसदों से संपर्क किया, लेकिन उन्हें "आश्वासन ... के सिवा कुछ नही मिला"।
चांदीदस मुख़र्जी, सोनाली के पिता ने एक साक्षात्कार में यह कहा कि हमने उच्च नयायालय में भी अपील की पर कुछ नहीं हुआ उन्हें जेल भेजा गया परन्तु जल्द ही रिहा कर दिया गया, और अब वे अपराधी अपने जीवन में आनंद ले रहे हैं। एसिड अटैक पीडितों के लिए देश का कानून और मजबूत बनना चाहिए क्योंकि अगर ऐसा ही रहा तो न जाने कितनी और सोनलियाँ बन जाएगी।
फरवरी २०१४ में राज्य सरकार झारखंड के बोकारो डिप्टी कमिश्नर के कार्यालय के कल्याण विभाग में ग्रेड ३ क्लर्क के रूप में सोनाली मुखर्जी को नियुक्त किया गया।
मुख़र्जी ने जब इच्छामृत्यु के लिए अपील की तो उन्होंने वैश्विक ध्यान आकर्षित किया। उनकी कौन बनेगा करोड़पति(सीजन-६) के सेट पे अमिताभ बच्चन से मिलने की इच्छा को भी प्रदान किया। खेल में लारा दत्ता भूपति के साथ, उन्होंने २५ लाख की राशि जीत ली।
दिनेश शर्मा
दिनेश शर्मा एक भारतीय राजनेता हैं, जो दो बार लखनऊ के महापौर (मेयर) रह चुके हैं। वर्तमान में वे उत्तर प्रदेश के उपमुख्यमंत्री हैं।
इनकी आयु 56 साल है। मेयर बनने से पहले ये लखनऊ विश्वविद्यालय में प्रोफेसर के तौर पर काम कर रहे थे। साल 1992 में इन्होने ने लखनऊ विश्वविद्यालय में अध्यापन करना शुरू किया जहाँ वे वाणिज्य विभाग में प्रोफेसर हैं।
अगस्त 2014 को भाजपा ने उन्हें राष्ट्रीय उपाध्यक्ष की जिम्मेदारी दी। अटल बिहारी वाजपेयी ने वर्ष 2006 में अपना आखिरी भाषण भी शर्मा को ही चुनाव जिताने के लिए दिया था।
लाल किला मेट्रो स्टेशन
लाल किला दिल्ली मेट्रो की वायलेट लाइन का एक स्टेशन है।
कृषि शिक्षा
कृषि शिक्षा का अर्थ हैं कृषि के बारे में अध्ययन करना इसके लिए हमारे देश मैं बहुत सारे लगभग 65 एग्रीकल्चर यूनिवर्सिटी हैं। देश की सबसे बड़ी एग्रीकल्चर यूनिवर्सिटी नई दिल्ली IARI indian Agriculture research institute हैं। वर्तमान में बढ़ रही जनंसख्या को देखते हुए कृषि शिक्षा बहुत जरुरी है। कृषि शिक्षा में B.Sc ,M.Sc , Ph.D तक होती है। इसमे खेतो में लग रही बीमारी कीट के प्रकोप से बचने के लिए इसमें लार्ज स्केल पर इसका अध्ययन कर इनकी रोकथाम की स्टडी करते हैं। तथा देश में उपस्थित कृषि वैज्ञानिक कृषि शिक्षा की ही दें हैं। वर्त्तमान में इसका बहुत महत्व है। राजस्थान मैं 5 कृषि यूनिवर्सिटी हैं। जो निम्न हैं।
Agriculture University, Jodhpur
Agriculture University, Kota
Maharana Pratap University of Agriculture and Technology, Udaipur
Shri Karan Narendra Agriculture University, Jobner
Swami Keshwanand Rajasthan Agricultural University, Bikaner
12th की परीक्षा विज्ञान संकाय में होने के बाद एक टेस्ट होता मतलब एक एग्जाम होता है। जेट का जिसको पास करने के बाद कृषि संकाय में प्रवेश मिलता है।
भारत की मुख्यं एग्रीकल्चर यूनिवर्सिटी
Andhra Pradesh
Acharya NG Ranga Agricultural University,www.angrau.ac.in Guntur, Andhra Pradesh
Dr. Y.S.R. Horticultural University, Venkataramannagudem, Tadepalli Gudem Mandal, West Godavari District Sri Venkateswara Veterinary University, Tirupati, Andhra Pradesh
Bihar
Bihar Agricultural University, Bhagalpur
Dr. Rajendra Prasad Central Agriculture University, Samastipur
Assam
Assam Agricultural University, Jorhat
Gujarat
Anand Agricultural University, Anand
Junagadh Agricultural University, Junagadh
Navsari Agricultural University, Navsari
Sardarkrushinagar Dantiwada Agricultural University, Banaskantha
✍Anand Paroda
देवा शरीफ
देवा शरीफ बाराबंकी जिले के देवा नामक कस्बे में स्थित एक प्रसिद्ध एतिहासिक हिन्दू / मुस्लिम धार्मिक स्थल है। यहाँ पर कौमी एकता के प्रतीक हाजी वारिस अली शाह की दरगाह है। यहाँ उत्तर प्रदेश सरकार की देख-रेख में प्रतिवर्ष मेले का आयोजन होता है जिसमें अनेक श्रद्धालु आते हैं। इस मेले में अनेक धार्मिक-सांस्कृतिक कार्यक्रमों को स्थान मिलता है।
देवा शरीफ लखनऊ से 22 किमी व बाराबंकी से 13 किमी की दूरी पर स्थित है।
मोहम्मद युनुस (बहुविकल्पी)
मोहम्मद युनुस के नाम से जो व्यक्ति हो सकते हैं:
लावा नहर
लावा नहर (lava channel) लावा की एक चलती धारा होती है जो ठोस लावा के दो किनारों के बीच बहती है। आरम्भ में यह किनारे नहीं होते लेकिन किसी ढलान पर बहते-बहते लावा ठंडा होकर किनारे बना लेता है और फिर लावा उनके बीच के बने हुए नाले में बहने लगता है। कभी-कभी यदि बहते लावा की मात्रा अधिक हो तो वह किनारों के ऊपर निकल आता है और, जब वह ठंडा होकर ठोस बन जाता है, तो किनारों को अधिक ऊँचा कर देता है। लावा नहरों में बहने वाला लावा मुख्य रूप से बेसाल्टीय होता है।
लावा ट्यूब
लावा ट्यूब (lava tube) एक प्राकृतिक रूप से बनी हुई पाइप, ट्यूब या सुरंग की आकृति का ढांचा होता है जो लावा बहाव से बन जाता है। यह किसी लावा नहर कि सतह पर ठंडे हुए लावा के जमकर ठोस हो जाने के बाद उसके नीचे लगातार लावा बहते रहने से निर्मित होता है। लावा ट्यूबें सक्रीय हो सकती हैं, यानि किसी ज्वालामुखी के विस्फोटों के समय उस से निकल रहे लावा को बहने का स्थान देती हैं या मृत हो सकती हैं, यानि लावा बहाव बहुत काल से समाप्त हो चुका है और वे ठंडी होकर एक लम्बी गुफ़ा-जैसी सुरंगें बन गई हैं।
विश्व के कई स्थानों पर मृत लावा ट्यूबों में लोग सैर करने जाते हैं और वे पर्यटक स्थलों के रूप में जानी जाती हैं।
गुफ़ा विज्ञान
गुफ़ा विज्ञान (Speleology, स्पीलियॉलॉजी) गुफ़ाओं और अन्य कार्स्ट स्थलाकृतियों के अध्ययन को कहते हैं। इसमें उनकी संरचना, ढांचे, भौतिक गुणों, इतिहास, निवासी जीवों, निर्माण प्रक्रियाओं (गुफ़ा-जनन, speleogenesis, स्पीलियॉजेनेसिस) और समय के साथ होने वाले बदलाव (गुफ़ा आकारिकी, speleomorphology, स्पीलियॉमोर्फ़ोलोजी) शामिल हैं।
भूतापीय प्रवणता
भूतापीय प्रवणता (Geothermal gradient) पृथ्वी में बढ़ती गहराई के साथ बढ़ते तापमान की प्रवणता (rate) को कहते हैं। भौगोलिक तख़्तों की सीमाओं से दूर और पृथ्वी की सतह के पास, हर किमी गहराई के साथ तापमान लगभग २५° सेंटीग्रेड बढ़ता है।
पृथ्वी के अंदर यह गरमी पृथ्वी के निर्माण-काल में मलबे के टकराव व दबाव से बची ऊर्जा, पृथ्वी के भीतरी भागों में उपस्थित पोटैशियम-४०, यूरेनियम-२३८, यूरेनियम-२३५, थोरियम-२३२ जैसा रेडियोसक्रियता वाले समस्थानिक तत्व से पैदा होने वाली ऊर्जा और अन्य सम्भावित स्रोतों से उत्पन्न होती है। भूवैज्ञानिकों का अनुमान है कि पृथ्वी के ठीक केन्द्र में तापमान लगभग ७०००° सेंटीग्रेड और दबाव ३६० गिगापास्कल (यानि सतह पर वायु के दबाव से ३६ लाख गुना) हो सकता है। रेडियोसक्रीय समस्थानिक (आइसोटोप) समय के साथ क्षीण होते जाते है इसलिए वैज्ञानिक यह भी समझते हैं कि यह तापमान पृथ्वी के निर्माण के समय बहुत अधिक रहा होगा और काल के साथ गिरता चला गया है और आगे भी धीरे-धीरे गिरता रहेगा।
जलतापीय छिद्र
जलतापीय छिद्र (hydrothermal vents) पृथ्वी या अन्य किसी ग्रह पर उपस्थित ऐसा विदर छिद्र होता है जिस से भूतापीय स्रोतों से गरम किया गया जल उगलता है। यह अक्सर सक्रीय ज्वालामुखीय क्षेत्रों, भौगोलिक तख़्तो के अलग होने वाले स्थानों और महासागर द्रोणियों जैसे स्थानों पर मिलते हैं। जलतापीय छिद्रों के अस्तित्व का मूल कारण पृथ्वी की भूवैज्ञानिक सक्रीयता और उसकी सतह व भीतरी भागों में पानी की भारी मात्रा में उपस्थिति है।
जब जलतापीय छिद्र भूमि पर होते हैं तो उन्हें गरम चश्मों, फ़ूमारोलों और उष्णोत्सों के रूप में देखा जाता है। जब वे महासागरों के फ़र्श पर होते हैं तो उन्हें काले धुआँदारी (black smokers) और श्वेत धुआँदारी (white smokers) के रूप में पाया जाता है। गहरे समुद्र के बाक़ि क्षेत्र की तुलना में काले धुआँदारियों के आसपास अक्सर बैक्टीरिया और आर्किया जैसे सूक्ष्मजीवों की भरमार होती है। यह जीव इन छिद्रों में से निकल रहे रसायनों को खाकर ऊर्जा बनाते हैं और जीवित रहते हैं और फिर आगे ऐसे जीवों को ग्रास बनाने वाले अन्य जीवों के समूह भी यहाँ पनपते हैं। माना जाता है कि बृहस्पति ग्रह के यूरोपा चंद्रमा और शनि ग्रह के एनसेलेडस चंद्रमा पर भी सक्रीय जलतापीय छिद्र मौजूद हैं और अति-प्राचीनकाल में यह सम्भवतः मंगल ग्रह पर भी रहे हों।
गरम चश्मा
गरम चश्मा (hot spring) ऐसा पानी का चश्मा होता है जिसमें भूताप से गरम हुआ भूजल धरती से बाहर निकलता है। ऐसे भूतापीय गरम चश्में विश्वभर में पाए जाते हैं। कुछ का तापमान ऐसा है कि उनमें स्नान करा जा सकता है लेकिन बहुत से ऐसे भी हैं जिनमें जाने से शारीरिक हानि या मृत्यु भी हो सकती है।
फ़ूमारोल
फ़ूमारोल (fumarole) पृथ्वी की भूपर्पटी (क्रस्ट, सबसे ऊपरी परत में खुले हुए एक मुख को कहते हैं जिस में से भाप और गैसें (जैसे कि कार्बन डाईऑक्साइड, सल्फर डाइऑक्साइड, हाइड्रोजन क्लोराइड व हाइड्रोजन सल्फाइड) निकलते रहते हैं। यह अक्सर ज्वालामुखियों के पास मिलते हैं।
लातीनी भाषा में "फ़ूमस" (fumus) का अर्थ "धुआँ" होता है और फ़ूमारोल उसी से उत्पन्न हुआ है।
सांद्रा ब्रगांजा
सांद्रा ब्रगांजा () (जन्म ;३० नवम्बर १९६१, जालंधर ,पंजाब ,भारत ) एक पूर्व भारतीय महिला क्रिकेट खिलाड़ी है जो १९८० और १९९० के दशक में भारत की राष्ट्रीय महिला क्रिकेट टीम की ओर से टेस्ट और वनडे क्रिकेट मैच खेला करती थीं। इन्होंने अपने पूरे क्रिकेट कैरियर में कुल छः टेस्ट और बीस वनडे मैच खेले थे।
कट्टरतावाद
कट्टरतावाद, कट्टरवाद या मूलभूतवाद () आमतौर पर एक ऐसी धार्मिक धारणा है जो कि जड़ या अपरिवर्तनीय मान्यताओं के प्रति अटूट लगाव को इंगित करती है। हालांकि, कट्टरतावाद कुछ निश्चित समूहों के बीच एक प्रवृत्ति के तौर पर लागू होता आया है। यह मुख्य रूप से धर्म में, यद्यपि एकमात्र रूप में नहीं, दिखाई पड़ता है जो कि सख़्त अविकलता (strict literalism) द्वारा चित्रित है। कट्टरतावाद कुछ विशिष्ट धर्मग्रंथों, आस्थातंत्रों, या विचारधाराओं और अंतर्समूह और बाह्यसमूह के अंतर को बनाए रखने की सार्थकता की एक मजबूत भावना पर लागू होता है, जिसका पवित्रता पर विशेष जोर होता है और एक पूर्ववर्ती आदर्श पर लौटने की इच्छा रखता है जहाँ से इसके हिमायतियी मानते हैं कि सदस्य भटक गए हैं। मान्यताओँ की विविधता का नकार, जैसा कि इन स्थापित "मूल सिद्धांतों" और समूह के भीतर उनकी स्वीकृत व्याख्या पर लागू होती है, अक्सर इस प्रवृत्ति से उत्पन्न होती है।
अतल मैदान
अतल मैदान (abyssal plain) महासागरों की गहराईयों में सागरतह का विस्तृत मैदानी क्षेत्र होता है, जिसकी गहराई आमतौर पर 3,000 मीटर (9,800 फ़ुट) और 6,000 मीटर (20,000 फ़ुट) के बीच होती है। यह महाद्वीपीय चढ़ाव और मध्य-महासागर पर्वतमाला के बीच का क्षेत्र होता है और ऐसे मैदान पृथ्वी के लगभग 50% क्षेत्र पर फैले हुए हैं। यह विश्व के सबसे चपटे और सबसे कम अध्ययन करे गए क्षेत्रों में से हैं। अतल मैदान महासागरीय द्रोणियों के महत्वपूर्ण भाग होते हैं और इन द्रोणियों में इन मैदानों के अलावा एक महासागरीय गर्त और निम्नस्खलन क्षेत्र भी होते है।
महासागरीय द्रोणी
महासागरीय द्रोणी (oceanic basin) महासागरों के सागरतह पर स्थित बड़ी द्रोणियाँ होती हैं। यह भूवैज्ञानिक आकृतियाँ कई भागों की बनी होती हैं, जिनमें अतल मैदान शामिल होते हैं। भूवैज्ञानिक रूप से सक्रीय महासागरीय द्रोणियों में महासागरीय गर्त और निम्नस्खलन क्षेत्र भी सम्मिलित होते हैं। यह भी कहा जा सकता है कि महाद्वीपीय ताक, मध्य-महासागर पर्वतमालाओं और महासागरीय गर्तों के बीच के क्षेत्रों में महासागरीय द्रोणियाँ फैली होती हैं।
पेलैजिक क्षेत्र
पेलैजिक क्षेत्र (pelagic zone) किसी महासागर, सागर या झील के जल का वह भाग होता है जो न तो नीचे के फ़र्श के समीप हो और न ही उस जलसमूह के तट के समीप। इसे कभी-कभी खुला पानी (open water) भी कहा जाता है। पृथ्वी पर पेलैजिक क्षेत्र का कुल आयतन लगभग 13,300 लाख किमी, औसत गहराई 3.68 किमी (2.29 मील) और अधिकतम गहराई 11 किमी (6.8 मील) है।
पेलैजिक क्षेत्र में रहने वाली मछलियाँ पेलैजिक मछलियाँ कहलाती हैं। पृथ्वी के वायुमंडल की तरह पेलैजिक क्षेत्र को भी परतों में बाँटा जा सकता है। इस क्षेत्र के किसी भाग में एक काल्पनिक पानी का स्तम्भ के बारे में सोचा जाए तो जैसे-जैसे उसमें नीचे की ओर जाया जाए वैसे-वैसे दबाव बढ़ता, तापमान घटता और प्रकाश घटता जाता है। बढ़ती गहराई के साथ पेलैजिक जीवन भी घटता जाता है।
"सतह से २०० मीटर नीचे तक" उपरिपेलैजिक (Epipelagic) वह परत है जो सतह के पास हो और जहाँ प्रकाश-संश्लेषण (फ़ोटोसिन्थसिस) सम्भव है। पेलैजिक क्षेत्र का सर्वाधिक जीवन इसी परत में मिलता है। प्लवक (प्लैंक्टन), जेलीफ़िश, ट्यूना, हाँगर (शार्क) और सूंस (डॉलफ़िन) इस परत में रहते हैं।
"२०० मीटर से १००० मीटर नीचे तक" मध्यपेलैजिक (Mesopelagic) में कुछ प्रकाश तो पहुँचता है लेकिन वह प्रकाश-संश्लेषण के लिए अपर्याप्त है। ५०० मीटर के बाद पानी में मिला हुआ ऑक्सीजन भी कम हो जाता है। इस गहराई पर जीव कम ऑक्सीजन प्रयोग करने के लिए हिलावट कम करते हैं और जल से जितना अधिक हो सके ऑक्सीजन खींचने के लिए अधिक कार्यकुशल क्लोम (गिल) रखते हैं। तलवार-मछली (स्वोर्डफ़िश), विद्रूप (स्क्विड) और समुद्रफेनी की कई जातियाँ इस परत पर रहते हैं। यहाँ रहने वाले कई जीवों में जीवदीप्ति भी देखी जाती है। इस परत के कुछ निवासी रात्रि को आहार के लिए ऊपर उठकर उपरिपेलैजिक परत में जाते हैं।
"१००० मीटर से ४००० मीटर नीचे तक" गहरपेलैजिक (Bathypelagic) में, कुछ जीवदीप्ति वाले जीवों को छोड़कर, अंधेरा रहता है। यहाँ कोई जीवित वनस्पति नहीं मिलता। यहाँ बसने वाले अधिकतर प्राणी ऊपरी परतों से गिरते हुए अपरद (अन्य जीवों के छोटे-छोटे मृत अंशों जो इस परत में हिम की तरह गिरता रहता है) को खाकर या इसी परत के अन्य निवासियों को खाकर जीते हैं। यहाँ महान विद्रूप (जाएंट स्क्विड) रहता है।
"४००० मीटर से सागरतह से ज़रा-सा ऊपर तक" अतलपेलैजिक (Abyssopelagic) पर बहुत ठंड (२° से ३° सेंटीग्रेड), बहुत दबाव (७६ मेगापास्कल, यानि सतह से ७५० गुना) और घोर अंधेरा रहता है। यहाँ बहुत कम जीव रहते हैं। यहाँ विद्रूप की कुछ जातियाँ, शूलचर्मियों की कुछ जातियाँ और समुद्री सूवर जैसी जातियाँ रहती हैं। यहाँ प्रकाश के पूर्व आभाव के कारण बहुत-सी जातियों के शरीर पारदर्शी और नेत्रहीन होते हैं।
"महासागरीय गर्तों के जल में" गर्तपेलैजिक (Hadopelagic) में बहुत कम जीव रहते हैं और इन क्षेत्रों के बारे में अभी कम-ही ज्ञात है। यहाँ जलतापीय छिद्रों के आसपास कई जीव रहते हैं। अतल मैदान पर ऊपर से बरसे हुए मृत जीवों की अपरद (बारीक़ अंश) की रूई-जैसी परत पड़ी रहती है।
मालवीय नगर, जयपुर
मालवीय नगर दक्षिण जयपुर का एक समृद्ध आवासीय क्षेत्र है। इसके निकटतम अन्य आवासीय स्थल दुर्गापुरा, जवाहर नगर, जगतपुरा और सांगानेर हैं। इसका नामकरण प्रसिद्ध स्वतंत्रता सैनानी मदन मोहन मालवीय के सम्मान में किया गया।
सीता कोलमैन-कामुला
सेता कोलमैन-कामुला (जन्म १९५०) एक भारतीय केमिस्ट, पर्यावरणविद् और उद्यमी है। प्लास्टिक के विकास के पेट्रोकेमिकल उद्योग में २५ से अधिक वर्षों तक काम करने के बाद, उन्होंने २००५ में पर्यावरण सलाहकार फर्म शुरू किया।
सेता कोलमैन-कामुला का जन्म १९५० में हुआ था। उस्मानिया विश्वविद्यालय, हैदराबाद में अपनी स्नातक पढ़ाई की और वह ओबर्न, अलबामा में औबर्न विश्वविद्यालय से कार्बनिक रसायन विज्ञान में पीएचडी का पीछा करने के लिए चले गए और फिर प्रिंसटन विश्वविद्यालय में स्नातकोत्तर शोध किया। एम्स्टर्डम विश्वविद्यालय में उन्हें नाटो फैलोशिप से सम्मानित किया गया और अतिरिक्त अध्ययन पूरा किया एम्स्टर्डम विश्वविद्यालय से ही। १९७८ में, एम्स्टर्डम में रॉयल डच शेल में शोधकर्ता के रूप में काम पर रखा गया था, जहां उन्होंने १९८८ तक काम किया था। दस साल बाद, वह शेल से इंग्लैंड गए जहां उन्होंने एक व्यावसायिक विकास प्रबंधक के रूप में काम किया। मैक्सिको में बेसेल और अल्फा के बीच एक संयुक्त उद्यम इंडलप्रो के निदेशक मंडल में भी काम किया।
२००५ में, कोलमैन-कामुला बासेल छोड़कर और टिकाऊ मॉडलों पर व्यवसायों को सलाह देने के उद्देश्य से एक सलाहकार फर्म की स्थापना की गई।
सुरेखा यादव
सुरेख यादव (जन्म २ सितम्बर, १९६५) भारतीय रेलवे की पहली महिला रेलगाड़ी चालक हैं। १९८८ में वह भारत की पहली महिला ट्रेन चालक बनीं। अप्रैल २००० में तत्कालीन रेल मंत्री ममता बनर्जी द्वारा पहली बार चार महानगरीय शहरो में "लेडीज स्पेशल"- लोकल ट्रेन शुरू की गयीं जिनके चालक दल की सदस्या यादव भी बनीं। उनके कैरियर में एक महत्वपूर्ण घटना ८ मार्च २०११ को, अंतरराष्ट्रीय महिला दिवस पर हुई थी, जब वह "डेक्कन क्वीन" नामक रेलगाड़ी को पुणे से सीएसटी, मुंबई तक ले जाने के लिए एशिया की पहली महिला ट्रेन ड्राइवर बन गई थीं, जहाँ मुंबई के तत्कालीन महापौर श्रद्धा जाधव ने केन्द्रीय रेलवे क्षेत्र के मुख्यालय सीएसटी में उनका स्वागत किया। यह सुरेखा के लिए सपना सच होने जैसा था, क्योंकि वह मध्य रेलवे की एक प्रतिष्ठित गाड़ियों में से एक की चालक थी, जो कि महिला चालक द्वारा चलयी गयी; मुंबई-पुणे रेलवे प्रवासी संघ (एसोसिएशन) ने इस ट्रेन को चलाने के लिए उनका जोरदार समर्थन किया।
सुरेख का जन्म महाराष्ट्र केे सतारा में सोनाबाई और रामचन्द्र भोसले के घर हुआ। उनके पिता एक किसान थे और वह अपने भाई-बहनों में सबसे बड़ी थीं। उनकी आरंभिक शिक्षा सेंट पॉल कान्वेंट स्कूल, सतारा से हुई थी। स्कूली शिक्षा पूरी होने के बाद, उन्होंने व्यवसाय प्रशिक्षण के लिए प्रवेश ले लिया और फिर पश्चिमी महाराष्ट्र के सतारा जिले के कराड में सरकारी पॉलिटेक्निक से इलेक्ट्रिकल इंजीनियरिंग में डिप्लोमा के लिए पढ़ाई की। वह शिक्षक बनने के लिए गणित में बीएससी की डिग्री व बीएड की डिग्री पूरी करना चाहती थीं परन्तु भारतीय रेलवे में नौकरी मिलने के मौके से वो सपना पूरा न कर पाई।
१९९७ में सुरेखा का भारतीय रेलवे सिलेक्शन बोर्ड द्वारा साक्षात्कार लिया गया। वह १९८६ में कल्याण ट्रेनिंग स्कूल में मध्ययुगीन रेलवे ट्रेनर के रूप में मध्य रेलवे में शामिल हुई जहां उन्होंने छह महीने तक प्रशिक्षण लिया। वह १९९८ में एक नियमित सहायक चालक बन गयीं।
जब उन्होंने भारतीय रेलवे में काम शुरू किया तो उन्होंने महसूस किया के वह भारतीय रेलवे में काम करने वाली एक अकेली महिला हैं। अन्य महिलायें भी उनके द्वारा प्रेरित हुईं, और २०११ में ५० महिला लोकोमोटिव ड्राइवर जो उपनगरीय ट्रेनों और माल गाड़ियों का संचालन करने लगीं तथा साथ ही शंटर्स या सहायक ड्राइवर लोगों में भी शामिल हो गयीं। १९९१ में सुरेख ने टेलीविजन धारावाहिक (शीर्षक-' हम किसी से कम नहीं ') में भी काम किया। उन्हें एक महिला ट्रेन ड्राईवर होने के रूप में अपनी एक अनोखी भूमिका के लिए कई संघठनो से प्रशंसा भी मिली। उन्होंने काफी बार राष्ट्रीय व अंतरराष्ट्रीय टीवी चैनेलो पर साक्षात्कार भी दिए हैं।
१९९० में उनका विवाह शंकर यादव से हुआ जों महाराष्ट्र सरकार में एक पुलिस निरीक्षक हैं। उनके दो बेटे- अजिंक्य (जन्म १९९१) व अजितेश (जन्म १९९४) दोनों मुंबई विश्वविद्यालय में इंजीनियरिंग के छात्र हैं। उनके पति उनके काम में उनका बहुत समर्थन करते हैं।
मालवीय नगर
मालवीय नगर मुख्यतः भारत में महानगरों में आवासीय क्षेत्रों के नाम हैं:
फराह खान अली
उन्होंने अपने खुद के आभूषण ब्रांड "फराह खान" को २००४  में शुरू किया। उन्होंने अंतरराष्ट्रीय और घरेलू ग्राहकों के लिए आभूषण के एक डिज़ाइनर ब्रांड फराह खान फाइन ज्वैलरी की भी स्थापना की। इस डिजाइनर को नेटवर्क ७ मीडिया समूह की इंडिया लीडरशिप कॉन्क्लेव द्वारा २०१५ संस्करण में "लक्जरी ब्रांडों की अवधारणा में अभिनव नेतृत्व के लिए चुना गया था , जोकि सत्य ब्रह्मा द्वारा स्थापित है।
फराह खान की शादी डीजे अकील से १९९९ में हुई। उनके दो बच्चें हैं, एक लड़का अज़ान और एक लड़की फिज़ा।
रोबर्टा बोंडर
रोबर्टा बोंडर कनाडा की पहली महिला अंतरिक्ष यात्री और अंतरिक्ष में जाने वाली पहली न्यूरोलॉजिस्ट हैं।  6बोंडर का जन्म सुत स्टे में हुआ था मैरी, ओंटारियो, ४ दिसंबर १९४५ को हुआ। १९८१ में बॉन्डर न्यूरोलॉजी में रॉयल कॉलेज ऑफ फिजिशियन और सर्जन ऑफ कनाडा की साथी बनी। उन्होंने स्काई डाइविंग और पैराशूटिंग में भी प्रमाणन प्राप्त किया हुआ है। बोंडर ने ब्रूक्स इंस्टीट्यूट ऑफ फोटोग्राफ़ी, सांता बारबरा, कैलिफ़ोर्निया से पेशेवर प्रकृति फोटोग्राफी में भी अध्ययन किया। बॉन्डार ने १९८४ में अंतरिक्ष यात्री प्रशिक्षण शुरू किया, और १९९२ में पहली अंतर्राष्ट्रीय माइक्रोग्रैविटी प्रयोगशाला मिशन (आईएमएल -1) के लिए पेलोड विशेषज्ञ नामित कि गई। बोंडर ने मिशन एसटीएस -42, 22 जनवरी, १९९२ के दौरान नासा अंतरिक्ष शटल डिस्कवरी पर उड़ान भरी, जिसके दौरान उन्होंने स्पैकेलेब में प्रयोग किया। अपने अंतरिक्ष यात्री कैरियर के बाद बोंडर ने एक दशक से भी ज्यादा समय के लिए नासा में एक अंतरराष्ट्रीय शोधकर्ताओं का नेतृत्व किया, अंतरिक्ष मिशन के अंतरिक्ष यात्रियों से प्राप्त डेटा की जांच करने के लिए अंतरिक्ष के संपर्क में आने से शरीर की क्षमता को ठीक करने के लिए तंत्र को बेहतर ढंग से समझने के लिए। २००९ में, बॉन्डर ने रॉबर्टा बोंडर फाउंडेशन को नॉन-फॉर-प्रॉफिट चैरिटी के रूप में पंजीकृत किया। पर्यावरण जागरूकता पर नींव भी केंद्र की। बोंडर एक विविधता संगोष्ठियों के लिए एक सलाहकार और अध्यक्ष भी रहे हैं, जो एक अंतरिक्ष यात्री, चिकित्सक, वैज्ञानिक शोधकर्ता, फोटोग्राफर, लेखक, पर्यावरण दुभाषिया और टीम के नेता के रूप में अपनी विशेषज्ञता पर चित्रित कर रहे हैं।
शिंजिनी भटनागर
शिंजिनी भटनागर एक भारतीय बाल चकित्सा गैस्ट्रोएंटरोलॉजी की विशेषज्ञ हैं। उन्हें नेशनल एकेडमी ऑफ साइंस में शोधकर्ता नियुक्त किया गया है। उनके अनुसंधान के लिए विश्व स्वास्थ्य संगठन (डब्ल्यूएचओ) और बाल चिकित्सा गैस्ट्रोएंटरोलॉजी, हेप्टोलोजी और पोषण के द्वितीय विश्व कांग्रेस से मान्यता प्राप्त है। उन्हें बच्चों के स्वास्थ्य के बारे में अनुसंधान के लिए डॉ एस टी आचार स्वर्ण पदक से सम्मानित किया गया था, और बाल चिकित्सा गैस्ट्रोएंटरोलॉजी में संशोधन करने के लिए होतम तोमर स्वर्ण पदक से नवाज़ा गया था।
शिंजिनी भटनागर, प्रोफेसर और ट्रांसलेशनल हेल्थ साइंस एंड टेक्नोलॉजी इंस्टीट्यूट, फ़रीदाबाद में मौजूद बाल जीव केंद्र की मुखिया हैं। परियोजना के तहत उनके कार्य में विकासशील देशों में  मुंह से लेने वाली दवाओं की खराब स्थिति का अनुमान लगाना और भारत में सिलीऐक रोग का चलन देखना।
मछली प्रव्रजन
मछली प्रव्रजन (Migration Fishesh) कई मछली जातियों के जीवनक्रम का महत्वपूर्ण हिस्सा होता है। कुछ मछलियाँ अपनी दिनाचार्या में प्रत्येक दिन एक स्थान से कुछ मीटर दूर किसी दूसरे स्थान और फिर वापस प्रव्रजन करती हैं और कुछ ऋतुक्रम के अनुसार हज़ारों मील की दूर तय करती हैं। अधिकतर मछलियाँ आहार-प्राप्ति या प्रजनन के लिए विधिवत स्थानांतरण करती हैं लेकिन कुछ जातियों में प्रव्रजन के लिए कोई स्पष्ट कारण ज्ञात नहीं है।
जो मछलियाँ अण्डे देने व शिशु जनने के लिए प्रव्रजन करती हैं उन्हें दो बड़े वर्गों में विभाजित करा गया है:
सुजाता श्रीधर
सुजाता श्रीधर (/) (जन्म;२५ दिसम्बर १९६१) एक पूर्व भारतीय महिला क्रिकेट खिलाड़ी है जो १९८० के दशक में भारतीय महिला क्रिकेट टीम की ओर से टेस्ट और एक दिवसीय अंतर्राष्ट्रीय क्रिकेट दोनों प्रारूपों में खेला करती थी। इन्होंने अपने क्रिकेट जीवन काल में कुल तीन टेस्ट और छः वनडे मैच खेले थे।
ग्रे (इकाई)
ग्रे (gray), जिसका चिन्ह Gy है, अन्तरराष्ट्रीय मात्रक प्रणाली में आयनकारी विकिरण (ionizing radiation) मापने की एक व्युत्पन्न इकाई है। एक ग्रे की परिभाषा एक जूल विकिरण ऊर्जा प्रति किलोग्राम है, यानि दस किलोग्राम की कोई चीज़ अगर दस जूल विकिरण ऊर्जा सोख ले तो यह एक ग्रे आयनकारी विकिरण मापी जाएगी। सेंटीमीटर-ग्राम-सैकिण्ड इकाई प्रणाली में आयनकारी विकिरण की एक अलग मापन इकाई है, जो रैड (rad) कहलाती है - एक रैड ठीक 0.01 ग्रे के बराबर है।
स्वराज इंडिया
स्वराज इंडिया आम आदमी पार्टी (आप) से अलग हुए योगेन्द्र यादव और प्रशांत भूषण गुट द्वारा महात्मा गांधी के जन्मदिन पर बनायी गई एक पार्टी है।
अभिगम नियंत्रण
अभिगम नियंत्रण (access control) किसी संसाधन या प्रणाली (विशेषकर संगणक प्रणाली) तक पहुँचने व उसे प्रयोग करने पर रखे गए नियंत्रण को कहते हैं। इसके द्वारा उस संसाधन का प्रयोग और उसके बारे में जानकारी केवल उन्हीं व्यक्तियों को उपलब्ध होता है जिन्हें यह मिलने का अधिकार है। अभिगम नियंत्रण के लिए तालों, पहचान पत्र, पासवर्ड, जैवमिति (बायोमेट्रिक्स) और अन्य विधियों को प्रयोग करा जाता है।
परिवेशी बुद्धि
अभिकलन में परिवेशी बुद्धि (ambient intelligence) ऐसी इलेक्ट्रानिक और संगणक (कम्प्यूटर) प्रणालियों को कहते हैं जो मानवों की उपस्थिति के बारे में सचेत हों और स्वयं ही उनकी इच्छा भाँपकर उसके अनुकूल कार्य करें। इसकी मदद से विविध यंत्र और अन्य वस्तुएँ सूचना और कृत्रिम बुद्धि के प्रयोग से लोगों के दैनिक जीवन की क्रियाओं और कार्यों को अधिक आसान बनाने का प्रयास करते हैं। जैसे-जैसे यह उपकरण व यंत्र छोटे होते चले जाते हैं और घरों, वाहनों, वस्त्रों व कार्यालयों का भाग बनते चले जाएँगे, वे स्वयं दृष्टि से लगभग ग़ायब हो जाएँगे और लोग बिना-सोचे उनका सरलता से उपयोग कर पाएँगे। परिवेशी बुद्धि के लिए वस्तु अंतरजाल का विकसित होना अनिवार्य है और तेज़ी से हो भी रहा है।
चतुर उपकरण
चतुर उपकरण (smart device) ऐसा इलेट्रानिक उपकरण होता है जिसमें मानव प्रयोगकर्ताओं के साथ अंतःक्रिया करने की और स्वयं कार्य करने की कुछ क्षमता हो। अक्सर यह उपकरण नेटवर्क के द्वारा अन्य उपकरणों से ब्लूटूथ, नियर फील्ड कम्युनिकेशन, वाई-फ़ाई और अन्य तकनीकों के द्वारा जुड़े हुए होते हैं। वस्तु अंतरजाल में चतुर उपकरणों की महत्वपूर्ण भूमिका है। कुछ चतुर उपकरणों में कृत्रिम बुद्धि के गुण भी होते हैं। चतुर उपकरणों की श्रेणी में स्मार्टफ़ोन और टैबलेट भी शामिल हैं।
अगैथोकोलीया
अगैथोकोलीया थियोट्रोपोस (यूनानी: ; विशेषण संभवतः मतलब "देवी जैसी") एक इंडो-ग्रीक रानी थी जिस ने उत्तरी भारत के कुछ हिस्सों में दूसरी शताब्दी ईसा पूर्व में अपने बेटे स्त्रातो पहले के लिए रीजेंट के रूप में शासन किया था।
पारंपरिक नज़रीया, जिसे टार्न द्वारा पेश किया गया और बोपारचाची ने देर बाद1998 में बचाव किया, यह है कि अगैथोकोलीया मेनैंडर पहले की विधवा थी। मेनैंडर की मृत्यु के बाद गृह युद्धों में, इंडो-ग्रीक साम्राज्य को विभाजित किया गया था, अगैथोकोलीया और उनके जवान पुत्र स्त्रातो गांधार और पंजाब के पूर्वी क्षेत्रों में खुद को बनाए रखा था।
आधुनिक नज़रीया, जो आर सी सीनियर का था और शायद अधिक ठोस है न्यूज़माटिकल विश्लेषण पर आधारित है, यह सुझाव देता है कि अगैथोकोलीया बाद की रानी थी, शायद 110 ईसा पूर्व -100 बीसी या थोड़ी देर बाद से शासन किया था। इस मामले में, अगैथोकोलीया संभवतः एक और राजा की विधवा थी, संभवतः निकियास या थियोफिलस की। इस सूरत में, अगाथाकोलीया सिकंदर द ग्रेट के शासनकाल के बाद की अवधि में एक हेलेनिस्टिक किंगडम पर शासन करने वाली पहली महिलाएं में से एक थी।
प्रजनक व्याकरण
प्रजनक व्याकरण (Generative grammar) एक भाषावैज्ञानिक सिद्धान्त है जो यह मानता है कि व्याकरण कुछ नियमों का एक ऐसा समूह है जो शब्दों का ठीक-ठीक वही क्रम उत्पन्न करेगा जो किसी प्राकृतिक भाषा में 'व्याकरनसम्मत वाक्य' के रूप में विद्यमान हों। 1965 में नोआम चाम्सकी ने अपनी पुस्तक 'ऐस्पेक्ट्स ऑफ द थिअरी ऑफ सिन्टैक्स' में लिखा था कि पाणिनीय व्याकरण (अष्टाध्यायी) 'प्रजनक व्याकरण' के आधुनिक परिभाषा के अनुसार, एक प्रजनन व्याकरण है।
रामा गोविंदराजन
राम गोविंदराजन, एक भारतीय वैज्ञानिक है जो द्रव डायनेमिक्स के क्षेत्र में विशेष है। वह पूर्व में इंजीनियरिंग मैकेनिक्स यूनिट जवाहरलाल नेहरू सेंटर फॉर एडवांस्ड साइंटिफिक रिसर्च में काम कर रहे थे और अब टीआईएफआर हैदराबाद में एक प्रोफेसर है।]
१९८४ में उन्होंने आईआईटी, दिल्ली से केमिकल इंजीनियरिंग (बीटेक) में अपनी डिग्री की। १९८६ में, डेरेक्सल विश्वविद्यालय, फिलाडेल्फिया, संयुक्त राज्य अमेरिका से, केमिकल इंजीनियरिंग में अपनी मास्टर की डिग्री (एमएस) प्राप्त की। उनकी डॉक्टरेट की डिग्री (पीएचडी) थीसिस, १९९४ में भारतीय प्रौद्योगिकी संस्थान, बंगलौर से एयरोस्पेस इंजीनियरिंग के विषय पर है। उन्होंने १९९४ में एलेनॉटिक्स विभाग, कैल्टेक में पोस्ट-डॉक्टरल अनुसंधान में काम किया।
उन्होंने राष्ट्रीय एयरोस्पेस लैबोरेटरीज, बैंगलोर के कम्प्यूटेशनल और सैद्धांतिक तरल पदार्थ गतिशीलता डिवीजन में वैज्ञानिक के रूप में अपना कैरियर शुरू किया, और १९८८ से १९९८ तक वहां काम किया। वह उन्नत वैज्ञानिक अनुसंधान के लिए जवाहरलाल नेहरू सेंटर में एक संकाय सदस्य बन गए और १९९८ और २०१२ के बीच उस स्थिति में काम किया। वह इंटरडिसीप्लिनरी साइंस के लिए टीआईएफआर सेंटर में प्रोफेसर हैं। उन्होंने द्रव भौतिकी के विशेषज्ञता के क्षेत्र में बड़ी संख्या में तकनीकी पत्र प्रकाशित किए हैं और कुछ पुस्तकों को भी प्रकाशित कि है।
बाथू की लड़ी
बाथू मंदिर, स्थानीय स्तर पर  बाथू की लड़ी, हिमाचल प्रदेश के काँगड़ा जनपद में मंदिरों का एक गुच्छ (समूह) है। यह मंदिर 1970 में पोंग बाँध (Pong dam) निर्माण के कारण बने जलाशय महाराणा प्रताप सागर में जलमग्न हैं। मंदिर-समूह तक केवल मई-जून में ही पहुँच सकते हैं, जब जल-स्तर घटता है। मंदिर-समूह तक धमेटा और नागराता सुरिया से नाव द्वारा एवं ज्वाली से सड़क मार्ग द्वारा पहुँचा जा सकता है।
बाथू मंदिर की स्थापना छठी शताब्दी में गुलेरिया साम्राज्य के समय की गई, बाथू की लड़ी अंतर्गत मंदिरों में भगवान शिव विराजमान रहे, मंदिरों की उत्पत्ति के बारे में कहानियां लोक कथाओं में प्रचलित हैं कि मंदिर की स्थापना पांडवो द्वारा की गई और वे यहाँ से स्वर्ग तक सीढ़ी बनाना चाहते थे।
पोंग डैम निर्माण के कारण बने जलाशय एवं सरकारी उपेक्षा और स्थानीय लोगों की अनदेखी के कारण यह प्राचीनतम मंदिर लुप्तप्रायः हो गया परन्तु बाद में पुनः यहाँ शिवलिंग की स्थापना की गई।
गौरी शिंदे
गौरी शिंदे एक भारतीय विज्ञापन-फिल्म और फीचर फिल्म निर्देशिका हैं। शिंदे ने अपने दिशात्मक कैरियर की शुरुआत अत्यधिक प्रशंसित "इंग्लिश विनग्लिश "(२०१२) से की, जिससे अभिनेत्री श्रीदेवी ने अपनी वापसी की। शिंदे "फाइनेंशियल टाइम्स"  की २०१२ की सूची '२५ इंडियन टू वाच" में शामिल हुई।  रेडीफ की सूची  'बॉलीवुड के २०१२ के  ५ सबसे अच्छे निर्देशकों' में भी वो शामिल हुई है।
गौरी शिंदे का लालन पालन पुणे में हुआ, जहां उन्होंनेसेंट जोसेफ हाई स्कूल में अध्ययन किया और उसके पश्चात सिम्बायोसिस इंस्टीट्यूट ऑफ मास कम्युनिकेशन पुणे  से स्नातक की उपाधि प्राप्त की। उनमें फिल्म बनाने की अकांक्षा अपने कॉलेज के अंतिम दिनों में ही उत्पन्न हो गयी थी।
शिंदे का विवाह आर बल्कि से २००७ में हुआ था।
सोनाली गुलाटी
सोनाली गुलाटी एक भारतीय स्वतंत्र फिल्म निर्माता, नारीवादी,  जमीनी कार्यकर्ता, और एक शिक्षक हैं। वह वर्जीनिया कॉमनवेल्थ विश्वविद्यालय के फोटोग्राफी और फिल्म विभाग में एक एसोसिएट प्रोफेसर हैं। उन्होंने फिल्म और मीडिया में टेम्पल विश्वविद्यालय से फ़ाईन आर्ट्स में ऍमए और महत्वपूर्ण सामाजिक सोचा में बीए माउंट होलीओक कॉलेज से की। सुश्री गुलाटी नई दिल्ली, भारत में पली बढीं है और उन्होंने कई लघु फिल्में भी बनाई जिनका प्रदर्शन तीन सौ से ज्यादा फिल्म त्योहारों में दुनिया भर में हुआ।
उनकी फिल्मों का प्रदर्शन लगभग 400 फिल्म समारोहों में हुआ जिसमें कुछ जगह जैसे हिरश्रोन संग्रहालय, ललित कला संग्रहालय, बोस्टन और कला में महिलाओं का राष्ट्रीय संग्रहालय और कुछ फिल्म महोत्सव जैसे कि मार्गरेट मीड फिल्म महोत्सव, मारिया फिल्म महोत्सव और स्लैमडांस फिल्म महोत्सव शामिल हैं। गुलाटी की 2005 में पुरस्कार जीतने वाली वृत्तचित्र फिल्म, "नलिनी बाए डे, नैन्सी बाए नाइट" , भारत में व्यापार प्रक्रिया आउटसोर्सिंग पर निर्धारित है। उस फिल्म का प्रसारण टेलीविजन पर-अमेरिका, कनाडा, यूरोप, ऑस्ट्रेलिया, न्यूजीलैंड, मध्य पूर्व, दक्षिण एशिया और उत्तरी अफ्रीका में हुआ। उनकी हाल ही में आई फिल्म-एएम अभी तक 14 पुरस्कार जीत चुकी है और उसका प्रदर्शन बड़े पैमाने पर जरी है।
गुलाटी ने कई पुरस्कार, अनुदान, और फैलोशिप जीते- थर्ड वेव फाउंडेशन, वर्ल्ड स्टूडियो फाउंडेशन, रॉबर्ट गिआर्ड मेमोरियल फैलोशिप, ललित कला में वर्जीनिया संग्रहालय फैलोशिप, कला में उत्कृष्टता के लिए थेरेसा पोलाक पुरस्कार, कला के एशियाई अमेरिकी मीडिया केंद्र (CAAM), क्रिएटिव कैपीटल फाउन्डेशन से खोज के लिए आर्थिक सहायता।  गुलाटी नई दिल्ली, भारत में पली बढीं। उनकी माँ एक शिक्षक और वस्त्र डिजाइनर थीं और उन्होंने अपनी बेटी को स्वतंत्र रूप से बड़ा किया।
एमिलिया क्लार्क
एमिलिया इसाबेल युफेमिया रोज क्लार्क(जन्म- २३ अक्टूबर, १९८६) एक अंग्रेज अभिनेत्री हैं। वह पहली बार एचबीओ की गेम ऑफ़ थ्रोन्स की सीरीज में "दिनेरय्स टारगेरियन" की भूमिका में नजर में आईं व इस भूमिका के लिए उन्होंने वर्ष २०१३, २०१५, २०१६ में उत्कृष्ट सहायक अभिनेत्री के लिए ३ एमी पुरस्कार नामांकन प्राप्त किया। २०१७ में क्लार्क टीवी पर सबसे ज्यादा भुगतान प्राप्त करने वाली कलाकारों में से एक बन गयीं और गेम ऑफ़ थ्रोंस के प्रति एपिसोड के लिए उनके द्वारा १.१ मिलियन अमरीकी डॉलर अर्जित किया जाता है। २०१५ में, उन्हें एस्क्वायर की सेक्सिएस्ट वूमन एलीव पुरस्कार से नामित किया गया था। उहोने २०१५ में फिल्म "टर्मिनेटर जेनेसिस" में सारा कोनोर के रूप में व फिल्म "बिफोर यू" में लुइसा क्लार्क के रूप में काम किया।  क्लार्क का जन्म लन्दन में हुआ तथा वह बर्कशायर में बड़ी हुई। उनके पिता थिएटर ध्वनि इंजिनियर है। क्लार्क की अभिनय में रूचि ३ साल की उम्र में अपने पिता के संगीत शो बोट को देखने के बाद जगी। वह राई सेंट एंटनी स्कूल और सेंट एडवर्ड स्कूल, ऑक्सफ़ोर्ड (२००५ में स्नातक की उपाधि) में शिक्षित हुई थी। उन्होंने ड्रामा सेंटर लन्दन में भाग लिया और २००९ में स्नातक किया।
क्लार्क के शुरुआती कार्य में सेंट एडवर्ड्स में दो नाटक शामिल हैं, ड्रामा सेंटर लंदन में दस नाटक, २००९ में एन्जिल्स की सेंस का उत्पादन, और समरिटानों के लिए २००९ में दो विज्ञापन शामिल हैं। लन्दन विश्वविद्यालय की लघु फिल्म उनकी पहली भूमिकाओं में से एक है।
२०१० में क्लार्क को डेनियरीज टैरगेरियन के रूप में एचबीओ मध्ययुगीन फंतासी श्रृंखला गेम ऑफ़ थ्रोन में घोषित किया गया था, जो जॉर्ज आरआर मार्टिन द्वारा पुस्तक श्रृंखला "ए सॉन्ग ऑफ आइस और फायर" के आधार पर दिया गया था।
यह शो अप्रैल २०११ में सकारात्मक समीक्षा के साथ शुरू हुआ और उसके तुरंत बाद उसका दूसरा सीजन भी आया। वह इस शो के सभी ६ प्रसारणों से जुडी हुई है तथा उनमे अभिनय किया है वह सातवे प्रसारण में भी जुडी हुई है। उन्हें अपनी इस भूमिका के लिए पुरस्कार से भी नवाज़ा गया है। २०१४ में उन्हें उम्मीदवार पाठकों द्वारा दुनिया में सबसे ज्यादा वांछनीय महिला को वोट दिया गया था।  वह नर्स वीरेना के रूप में नेतृत्व करेंगे, जो आवाज से द स्टोन में रिलीज होगी जिसे सीमित रिलीज, व मांग पर वीडियो और डिजिटल एचडी में रिलीज किया जाएगा। जनवरी २०१७ में क्लार्क को द सौंदर्य इनसाइड की फिल्म के अनुकूलन में मुख्य भूमिका निभाई थी।
रेडियोसहन
रेडियोसहन (Radioresistance) किसी जीव की आयनकारी विकिरण (ionizing radiation) सहन करने की क्षमता को कहते हैं। यह विकिरण साधारण जीवों की कोशिकाओं और ऊतकों के लिये बहुत हानिकारक होता है और जानलेवा सिद्ध हो सकता है। अधिक मात्रा में आयनकारी विकिरण सह सकने वाले जीव रेडियोसहनी (radiodurants) कहलाते हैं। इनमें कुछ हद तक अपने शरीर में विकिरण द्वारा पहुँचाई गई हानि की मरम्म्त करने की क्षमता होती है।
वैज्ञानिकों ने एक डी10 (D10) नामक माप विकसित करा है। डी10 किसी बैक्टीरिया या अन्य कोशिका समूह में से 90% नष्ट करने के लिए आवश्यक आयनकारी विकिरण का माप है। आयनकारी विकिरण सहनशील जीव (Ionizing-radiation-resistant organisms, IRRO) वे जीव होते हैं जिनका डी10 आयनकारी विकिरण स्तर 1000 ग्रे (Gy) से अधिक हो।
टार्डीग्रेड
टार्डीग्रेड (Tardigrade) एक जल में रहने वाला आठ-टाँगों वाला सूक्ष्मप्राणी है। इन्हें सन् 1773 में योहन गेट्ज़ा नामक जीववैज्ञानिक ने पाया था। टार्डीग्रेड पृथ्वी पर पर्वतों से लेकर गहरे महासागरों तक और वर्षावनों से लेकर अंटार्कटिका तक लगभग हर जगह रहते हैं।
टार्डीग्रेड पृथ्वी का सबसे प्रत्यास्थी (तरह-तरह की परिस्थितियाँ झेल सकने वाला) प्राणी है। यह 1 केल्विन (−272 °सेंटीग्रेड) से लेकर 420 केल्विन (150 °सेंटीग्रेड) का तापमान और महासागरों की सबसे गहरी गर्तो में मौजूद दबाव से छह गुना अधिक दबाव झेल सकते हैं। मानवों की तुलना में यह सैंकड़ों गुना अधिक विकिरण (रेडियेशन) में जीवित रह सकते हैं और अंतरिक्ष के व्योम में भी कुछ काल तक ज़िन्दा रहते हैं। यह 30 वर्षों से अधिक बिना कुछ खाए-पिए रह सकते हैं और धीरे-धीरे लगभग पूरी शारीरिक क्रियाएँ रोक लेते हैं और उनमें सूखकर केवल 3% जल की मात्रा रह जाती है। इसके बाद जल व आहार प्राप्त होने पर यह फिर क्रियशील हो जाते हैं और शिशु जन सकते हैं। फिर भी औपचारिक रूप से इन्हें चरमपसंदी नहीं माना जाता क्योंकि ऐसी परिस्थितियों में यह जितनी अधिक देर रहें इनकी मृत्यु होने की सम्भावना उतनी ही अधिक होती है जबकि सच्चे चरमपसंदी जीव अलग-अलग उन चरम-परिस्थितियों में पनपते हैं जिनके लिए वे क्रमविकास (एवोल्यूशन) की दृष्टि से अनुकूल हों।
डेनिस इमरसन
डेनिस इमरसन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
लाइन फुलस्टोन
लाइन फुलस्टोन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
जेन जैकब्स
जेन जैकब्स एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
जिल केनर
जिल केनर एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
डेनिस मार्टिन
डेनिस मार्टिन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
सुखाड़िया सर्कल
सुखाड़िया सर्कल () जो कि एक चौकोर आकार का सर्कल है जो कि भारतीय राज्य राजस्थान के उदयपुर ज़िले का एक दर्शनीय स्थल है इसका निर्माण १९६८ में किया था और १९७० में आम जनता के लिए खोल दिया था। इसका नाम राजस्थान के पूर्व में रह चूके मुख्यमंत्री मोहनलाल सुखाड़िया पर रखा गया है।
टेरी रसेल
टेरी रसेल एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
क्रिस्टन वाइट
क्रिस्टन वाइट एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
ली एल्बोल
ली एल्बोल एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है। वह ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
करेन रीड
करेन रीड एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
ट्रीस डॉसन
ट्रीस डॉसन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
अनेट फेलोस
अनेट फेलोस एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है। ऑस्ट्रेलिया के लिए यह महिला ने १९८० के दशक में टीम के सदस्य के रूप में कई एक दिवसीय अंतर्राष्ट्रीय मैच और टेस्ट क्रिकेट मैच खेल चुकी हैं।
क्रिस्टिना मैथ्यूज
क्रिस्टिना मैथ्यूज एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
वेंडी पिल्ट्ज़
वेंडी पिल्ट्ज़ एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
आहड़ नदी
आहड़ नदी या आयड़ नदी () बेराछ नदी की एक सहायक नदी है (साथ ही यह बनास नदी, चम्बल नदी और यमुना नदियों की भी सहायक नदी है)। यह गंगा नदी की सबसे महत्वपूर्ण उपनदी है। यह नदी भारतीय राज्य राजस्थान के उदयपुर जिले में बहती है। उदयपुर की प्रसिद्ध झीलों - पिछोला झील और फतेहसागर झील का फैलाव जल इसी नदी में चला जाता है। पहले इस ऐतिहासिक रूप से महत्वपूर्ण नदी में सीवरेज और कूड़े से भरे उदयपुर शहर के जल की निकासी हो रही थी। लेकिन अब सरकार ने इस पर ध्यान दिया है और इस नदी के उत्थान पर बहुत कार्य हो रहा है और इसे सुंदर बनाया जा रहा है। आयड़ नदी में छोटे-छोटे सीवरेज ट्रीटमेंट प्लांट (एसटीपी) बनाकर चार जगह एनिकट बनाए जाएंगे। इन एनिकट के भरने में नदी में लगातार पानी बहेगा और एनिकट से झरने गिरते हुए दिखाई देंगे। एनिकट लबालब होने के बाद ओवरफ्लो से लगातार झरना भी बहेगा। सीवरेज डिस्चार्ज की मात्रा के अनुसार पोर्टेबल ट्रीटमेंट प्लांट के प्वाइंट तय किए गए हैं। एक एम॰एल॰डी॰, दो एम॰एल॰डी॰ तथा 5 एम॰एल॰डी॰ जल शोधन क्षमता के सीवरेज ट्रीटमेंट प्लांट लगाए जाएंगे। पर्यटन विभाग की ओर से नदी में छोटी नावें तथा वाटर स्पोर्ट्स शुरू किए जा सकेंगे। इस क्षेत्र को भी पर्यटकों के लिए नया डेस्टिनेशन बनाया जा सकेगा। जहाँ दीवार बनाना संभव होगा वहाँ नदी के समानांतर साधारण दीवारें बनाई जाएंगी। दीवारें बनाने से नदी पेटे की जमीन पर अतिक्रमण रुकेंगे। दीवार बन जाने से बाहर का ठोस कचरा नदी में नहीं डाला जा सकेगा। आयड़ किनारे बसीं कॉलोनियों से नदी के बीच खाली पड़ी जमीनों पर लंबी पट्टी के आकार के स्ट्रिप गार्डन बनाए जाएंगे।
लिंडसे रीलर
लिंडसे रीलर एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
ग्लेंडा हॉल
ग्लेंडा हॉल एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
लाइन लार्सन
लाइन लार्सन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
देबी विल्सन
देबी विल्सन एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
वेंडी नेपियल
वेंडी नेपियल एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जिन्होंने ऑस्ट्रेलिया के लिए १९८० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
मंजिरी प्रभु
मंजिरी प्रभु (जन्म 30 सितम्बर, 1964) एक भारतीय लेखक, टीवी निर्माता और फिल्म निर्माता है। उन्हें मीडिया ने 'देसी अगाथा क्रिस्टी' के रूप में सम्मान दिया है और भारत में रहस्य कथा की पहली महिला लेखक के रूप में स्वीकार किया गया है।
मंजिरी आत्माराम प्रभु का जन्म पुणे में आत्मम्राम प्रभु, एक व्यापारी और शोभा प्रभु, पांच भाइयों के परिवार में एक प्रमुख ज्योतिषी के हुआ था। मंजिरी ने युवा उम्र में उपन्यासों के साथ प्रयोग करना शुरू कर दिया और अपने शुरुआती प्रेरणा के रूप में एनीड ब्लिटन और अगाथा क्रिस्टी को स्वीकार किया। उन्होंने सेंट जोसेफ हाई स्कूल में प्रारंभिक शिक्षा प्राप्त की और फर्ग्यूसन कॉलेज और पुणे विश्वविद्यालय से फ्रेंच में अपनी स्नातक एवं परास्नातक की उपाधि प्राप्त की। मंजिरी ने सोफिया कॉलेज, मुंबई से सोशल कम्युनिकेशन मीडिया में अपनी स्नातकोत्तर डिप्लोमा पूरी की। और पुणे विश्वविद्यालय से संचार विज्ञान में पीएचडी।
मंजीरी राज्य शैक्षिक प्रौद्योगिकी संस्थान (बालचित्रवाणी) में एक टीवी निर्माता के रूप में शामिल हुई, जहां उन्होंने बच्चों और युवा वयस्कों के उद्देश्य से 200 से अधिक इंफोकेशन कार्यक्रमों का निर्देशन किया। इस समय के दौरान, उनके अप्रकाशित उपन्यास को भारत की राष्ट्रीय फिल्म विकास निगम के लिए कुछ दिल ने कहा नामक एक हिंदी फीचर फिल्म में रूपांतरित किया गया था और उन्होंने इसके लिए स्क्रिप्ट और संवाद भी लिखे हैं।  उन्होंने फिल्मका के लिए लघु नाटक फिल्में भी बनाईं और यात्रा यात्राएं निर्देशित कीं। मंजिरी पुणे अंतर्राष्ट्रीय साहित्य उत्सव के संस्थापक-निदेशक भी हैं।
रीता डे
रीता डे () एक पूर्व भारतीय महिला क्रिकेट खिलाड़ी है जो भारत की राष्ट्रीय महिला क्रिकेट टीम के लिए टेस्ट और वनडे क्रिकेट खेला करती थी। ये दाएं हाथ से बल्लेबाजी करती थी और एक विकेट-कीपर भी थी।
हेमलता लावानम
हेमलता लुवानम (२६ फ़रवरी १९३२ - १९ मार्च २००८) एक भारतीय समाज सुधारक, लेखक और नास्तिक थे जिन्होंने अस्पृश्यता और जाति व्यवस्था के खिलाफ विरोध किया था। वह अपने पति लववानम के साथ संस्कार का सह-संस्थापक भी थे।
हेमलता का जन्म २६ फरवरी १९३२ को ब्रिटिश भारत के मद्रास प्रेसीडेंसी में विनुकोंडा में हुआ था, जो अब आंध्र प्रदेश के गुंटूर जिले में है। वह तेलगू कवि गुरुम जोशुआ और मीरायमा की बेटी थीं और सामाजिक सुधारक गोपाराजू रामचंद्र राव और सरस्वती गोरा की बेटी थीं, जो नास्तिक समाज सुधारक थे और विजयवाड़ा में नास्तिक केंद्र के संस्थापक थे।
हेमलता सामसर के संस्थापक सचिव थे, एक गैर-सरकारी संगठन जो मानवतावाद, सामाजिक न्याय, मानव अधिकार और आंध्र प्रदेश राज्य में सामाजिक-आर्थिक विकास के लिए काम करती थी।
हेमलता ने हैदराबाद में पॉटी श्रीरामुलू तेलुगु विश्वविद्यालय से सामाजिक कार्य में डॉक्टरेट की उपाधि प्राप्त की। नेशनल बुक ट्रस्ट ऑफ इंडिया ने राष्ट्रीय जीवनी श्रृंखला में उनकी एक जीवनी प्रकाशित की, जिसमें वकुलभरणम ललिता और कॉम्पली सुंदर ने लिखा था। २००४ में उन्होंने रामिनेनी फाउंडेशन पुरस्कार विसेषा पुरसराम जीता। २००३ में उन्होंने सामाजिक कार्य के क्षेत्र में उनके योगदान के लिए आंध्र प्रदेश के राज्यपाल सुरजीत सिंह बरनाला से एक रेड एंड व्हाईट ब्रेवरी पुरस्कार प्राप्त किया।
ड्यूटेरोस्टोमिया
ड्यूटेरोस्टोमिया (Deuterostomia, लातीनी भाषा में अर्थ: दूसरा मुँह) प्राणियों का एक जीववैज्ञानिक अधिसंघ है। यह अपनी बहन क्लेड, प्रोटोस्टोमिया, के साथ अपने से ऊँचा नेफ़्रोज़ोआ (Nephrozoa) नामक क्लेड बनाता है। ड्यूटेरोस्टोमिया और प्रोटोस्टोमिया के सदस्य प्राणियों में यह अंतर है कि ड्यूटेरोस्टोमिया के भ्रूण (एम्ब्रियो) के विकास में सबसे पहले जो छिद्र खुलता है वह गुदा बनता है जबकि अधिकतर प्रोटोस्टोमिया भ्रूण में सबसे पहले विकसित होने वाला छिद्र उसका मुँह होता है। नेफ़्रोज़ोआ स्वयं बाइलेटेरिया क्लेड का सदस्य है।
ड्यूटेरोस्टोमिया के अंतर्गत तीन क्लेड आते हैं:
सूर्य प्रताप शाही
सूर्य प्रताप शाही उत्तर प्रदेश से भारतीय जनता पार्टी के नेता हैं। वे देवरिया (बाद में कुशीनगर) जिले के कसिया विधानसभा क्षेत्र से तीन बार यथा 1985 से 1989; 1991 से 1993 तथा 1996 से 2002 तक उत्तर प्रदेश विधान सभा का प्रतिनिधित्व किया है। शाही ने दो बार उत्तर प्रदेश सरकार में कैबिनेट मंत्री के रूप में सेवा की है। वे 1984 में इंदिरा गांधी की हत्या के बाद आई इंदिरा लहर के बावजूद 1984 में चुनाव जीतने वाले प्रतिष्ठित नेताओं में से एक रहे हैं। उत्तर प्रदेश में मंत्री के रूप में उन्होंने पहली बार 1991 में प्रदेश के गृह मंत्री के रूप में सेवा की,कैबिनेट रैंक के साथ 1992 में उन्होने स्वस्थ्य मंत्री का कार्यभार सँभाला। 1997 में उन्हें कैबिनेट मंत्री के रूप में एक्साइज मंत्रालय का पदभार प्रदान किया गया। वे उत्तर प्रदेश राज्य इकाई के भाजपा प्रदेश अध्यक्ष के रूप में भी कार्य कर चुके हैं। वर्तमान में वे उत्तर प्रदेश सरकार में मंत्री हैं।
वांग यापिंग
वांग यापिंग एक चीनी सेना पायलट और अंतरिक्ष यात्री है। उनका जन्म २७ जनवरी १९८० में हुआ था। वैंग सीएनएसए द्वारा नामित की गई दूसरी महिला अंतरिक्ष यात्री थी।  वैंग पीपुल्स लिबरेशन आर्मी वायु सेना में एक कप्तान है। वह २०१२ के अंतरिक्ष मिशन शेनज़ू 9 के उम्मीदवार थी, हालांकि उन्हें पहले चीनी महिला अंतरिक्ष यात्री के ऐतिहासिक मिशन के लिए चुना गया था।वांग शेनज़ू 9 के लिए बैकअप क्रू के सदस्य के रूप में अंतरिक्ष यात्री बनी। वांग जून २०१३ में दूसरी चीनी महिला अंतरिक्ष यात्री बनी शेनज़ू १० के अंतरिक्ष यान क्रू के सदस्य के रूप में। वांग यापिंग, वोस्तोक 6 की ५०वीं वर्षगांठ पर अंतरिक्ष में होने वाली दो महिलाओं में से एक थी। उस समय अंतरिक्ष में वह वेलेंटीना टेरेश्कोवा के साथ मौजूद थी। तियांगोंग -1 पर सवार होने पर, वैंग ने वैज्ञानिक प्रयोगों का आयोजन किया और चीनी छात्रों को लाइव टेलीविजन प्रसारण द्वारा भौतिक विज्ञान भी पढ़ाया।
शारदातनय
शारदातनय, नाट्यशास्त्र के आचार्य हैं जिन्होंने 'भावप्रकाशन' नामक संस्कृत ग्रंथ की रचना की। इस ग्रन्थ में कुल दस अधिकार (अध्याय) हैं जिनमें क्रमश: भाव, रसस्वरूप, रसभेद, नायक-नायिका निरूपण, नायिकाभेद, शब्दार्थसम्बन्ध, नाट्येतिहास, दशरूपक, नृत्यभेद एवं नाट्य-प्रयोगों का प्रतिपादन किया गया है। इस ग्रंथ में भोज के 'शृंगारप्रकाश' तथा आचार्य मम्मट द्वारा विरचित 'काव्यप्रकाश' से अनेक उद्धरण मिलते हैं।
भावप्रकाशन में भारतवर्ष के बारे में आचार्य ने कहा है-
ब्रजभूषण मिश्र
ब्रजभूषण मिश्र मूलतः भोजपुरी भाषा के कवि है परन्तु इन्होंने विमर्श और व्याकरण के लिए भी कार्य किया है। इनकी बहुत सारी रचनायें बिहार के विभिन्न विश्वविद्यालय में पढाई जाती है।
आकाशभैरव
आकाशभैरव एक भैरव हैं जिन्हें नेपाल के इतिहास में राजा यलम्बर भी कहते हैं। महाभारत में उन्हें बर्बरीक कहा गया है।
इस ग्रन्थ में अध्याय हैं-
१. उत्साहप्रक्रम
२. यजनविधि
३. उत्साहयजन
४. उत्साहाभिषेकविधि
५. मन्त्रयन्त्रप्रक्रम
६. चित्रमालामन्त्र
७. वश्याकर्षणप्रयोग
८. मोहनद्रावकप्रयोग
९. स्तम्भविद्वेषप्रयोग
१०. उच्चाटननिग्रहप्रयोग
११. भोगप्रद
१२. आशुतार्क्ष्यविधि
१३. आशुगारुडप्रयोग
१४. आशुगारुडकवच
१५. शिष्याचारविधि
१६.
१७. शरभेशाष्टकस्तोत्रमन्त्र
१८.
१९.
२०.
२१.
२२. रक्षाभिषेखविधि
२३. बलिविधान
२४.
२५. मायाप्रयोगविधि
२६. आचारविधि
२७. मातृकावर्णन
२८. भद्रकालीविधि
२९. औषधविधि
३०. शूलिनीदुर्गाकल्पन
३१. शूलिनीविधि
३२. वीरभद्रकल्प
३३. जगत्क्षोभण
३४.
३५. बलिविधि
३६. क्षेत्रपालविधि
३७. वडवानलभैरवविधि
३८. दिक्पालविधि
३९. व्याधिकल्प
४०. मृत्युविधि
४१. शरभकवच
४२. मन्मथप्रयोग
४३. चामुण्डाविधि
४४. मोहिनीविधि
४५. द्राविणीप्रयोग
४६. शब्दाकर्षिणीप्रयोग
४७. भाषासरस्वतीमन्त्रप्रयोग
४८. महालक्ष्मीप्रयोग
४९. मायाविधि
५०. पुलिन्दिनीविधि
५१. महाशास्ताविधि
५२. संक्षोभिणीविधि
५३. धूमावतीविधि
५४. धूमावतीप्रयोग
५५. नद्युत्तारणविधि
५६. चित्रविद्याविधि
५७. देशिकस्तोत्र
५८. दुःखस्वप्ननाशनमन्त्रविधि
५९. पाशविमोचन
६०. गणपतिविधि
६१. औषधमन्त्रविधि
६२. मूलिकाविधि
६३. कालमन्त्रविधि
६४. षण्मुखमन्त्रविधि
६५. भैरवविधि
६६. त्वरिताविधि
६७. वीरभद्रविधि
६८. वडवानलभैरवप्रयोग
६९. ब्राह्मीविधि
७०. माहेश्वरीविधि
७१. कौमारीविधि  ये अध्याय एक अन्य पाण्डुलिपि में हैं-
७२. वैष्णवीविधि
७३. वाराहीविधि
७४. नारसिंहीविधि
७५. इन्द्राणीविधि
७६. चामुण्डाविधि
७७. सालुवभुजंग
७८. शरभहृदय
७९. शरभाष्टोत्तरशत
८०. शरभसहस्रनाम
८१. शरभसालुवपक्षिराजकल्प
शरभ
हिन्दू ग्रन्थों के अनुसार शरभ या शर्भेश्वर भगवान शिव के अवतार है। इनके शरीर का आधा भाग सिंह, आधा भाग मनुष्य का तथा आधा भाग शरभ नामक ( एक जंगली पक्षी जो शेर से भी ज्यादा शक्तिशाली था और जिसके आठ पैर थे) पक्षी का था। संस्कृत साहित्य के अनुसार वे दो पंख, चोंच, सहस्र भुजा, शीश पर जटा, मस्तक पर चंद्र से युक्त थे। वे सिंह और हाथी से भी अधिक शक्तिशाली माने जाते है। वे किसी घाटि को एक ही छलांग में पार कर सकने की क्षमता रखते थे। शिवपुराण और अन्य पुराणों में इनकी कथा का वर्णन आता है। तत्पश्चात् के साहित्य में शरभ एक ८ पैर वाले हिरण के रूप में वर्णित है।
चीन में धर्म
चीन में धर्म और संस्कृति का दीर्घकालीन इतिहास यह प्रदर्शित करता है कि यहाँ की संस्कृति और जनचेतना को कन्फ़्यूशियवाद, ताओवाद और बौद्ध धर्म ने मिलकर वर्तमान स्वारूप में साकार किया है। इन तीनों धर्मों में आपस में बहुतेरी समानतायें हैं और एक एक दूसरे से अलग होने का दावा करने के बजाय अपने विचारों और रिवाजों से चीनी लोक धर्म को समृद्ध बनाने का कार्य करते रहे हैं।
चीन, 1949 से साम्यवादी शासन के अंतर्गत है, जिसमें पार्टी के सदस्यों को धर्म से परहेज रखने को कहा जाता है। वर्ष 1966-76 के दौरान चीनी सांस्कृतिक क्रान्ति के दौरान यह शासन द्वारा धर्मों पर विविध निर्बन्ध भी लगाए गए। वर्तमान सरकार आधिकारिक तौर पर पाँच धर्मों को पहचान देती है: बौद्ध, ताओ, इस्लाम, प्रोटेस्टैंट और (कुछ बन्धनों के साथ) कैथोलिक धर्म।